Document ID: 32012R0032
Publication Date: 2011-11-14

Content:
REGOLAMENT TA’ DELEGA TAL-KUMMISSJONI (UE) Nru 32/2012
tal-14 ta’ Novembru 2011
li jissuplimenta r-Regolament (UE) Nru 1236/2010 tal-Parlament Ewropew u tal-Kunsill li jistabbilixxi skema ta’ kontroll u infurzar applikabbli fiż-żona koperta mill-Konvenzjoni dwar il-kooperazzjoni multilaterali fil-ġejjieni dwar is-sajd fl-Atlantiku tal-Grigal
Il-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (UE) Nru 1236/2010 tal-Parlament Ewropew u tal-Kunsill tal-15 ta’ Diċembru 2010 li jistabbilixxi skema ta’ kontroll u infurzar applikabbli fiż-żona koperta mill-Konvenzjoni dwar il-kooperazzjoni multilaterali fil-ġejjieni dwar is-sajd fl-Atlantiku tal-Grigal u li jħassar ir-Regolament tal-Kunsill (KE) Nru 2791/1999 (1), u b’mod partikolari l-Artikoli 10(3) u 46 tiegħu,
Billi:
(1)
Ir-Regolament (UE) Nru 1236/2010 jissuplimenta l-miżuri ta’ kontroll pprovduti fi:
-
Ir-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-politika komuni tas-sajd, (2) u
-
Ir-Regolament tal-Kunsill (KE) Nru 1005/2008 tad-29 ta’ Settembru 2008 li jistabbilixxi sistema Komunitarja sabiex tipprevjeni, tiskoraġġixxi u telimina sajd illegali, mhux irrappurtat u mhux irregolat (3).
(2)
Skont l-Artikolu 10 tar-Regolament (UE) Nru 1236/2010, kull xahar l-Istati Membri għandhom jinfurmaw lill-Kummissjoni dwar il-kwantitajiet ta’ riżorsi tas-sajd maqbuda fiż-żona NEAFC minn bastimenti li jtajru l-bandiera tagħhom. Issa għandha tkun stabbilita l-lista tar-riżorsi tas-sajd li għandha tiġi rrapportata,
ADOTTAT DAN IR-REGOLAMENT:
Artikolu 1
Lista ta’ riżorsi
Il-lista ta’ riżorsi tas-sajd li tissemma fl-Artikolu 10(1) tar-Regolament (KE) Nru 1236/2010 għandha tkun kif stabbilit fl-Anness.
Artikolu 2
Dħul fis-seħħ
Dan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, l-14 ta’ Novembru 2011.

Metadata:
Eurovoc Level 1 Categories: 100150
100156
100143
100155
Eurovoc Level 2 Categories: 100171
100252
100170
100223
100243
Eurovoc Level 3 Categories: 1652
3489
3146
3544
4488
2476
3467
All Eurovoc Categories: 2110
216
2308
2437
2455
2879
3468
4790
5229
5334